stanford-oval/wikipedia huggingface dataset:
לורה ריצ'רדסון
ביוגרפיה

ריצ'רדסון נולדה בקנזס סיטי שבמיזורי, בתם הבכורה מבין ארבעה ילדים של ג'יימס וסוזאן סטריקלנד. אביה היה רופא ואמה מורה למתמטיקה. היא גדלה בנורת'גלן שבקולורדו. בנעוריה הייתה שחיינית מצטיינת, בגיל 15 החלה לקחת שיעורי טיס ובגיל 17 הוציאה רישיון טיס פרטי. היא התחילה ללמוד ברג'יס קולג' בדנוור ולאחר שהתקבלה לתוכנית הכשרת הקצינים של צבא ארצות הברית עברה לקולג' המטרופוליטני של המדינה בדנוור. ב-1986 סיימה תואר ראשון בפסיכולוגיה. היא התגייסה לצבא ארצות הברית והוכשרה כטייסת מסוקי בל UH-1 אירוקוי ולאחר מכן הוכשרה כטייסת מסוקי UH-60 בלק הוק.
בשנים 1987–1991 שירתה בפלוגת מסוקי הסער 128 וברגימנט האוויר ה-501 בחטיבת האוויר ה-17 של הארמייה השמינית בקוריאה הדרומית. בשנים 1992–1995 פיקדה על פלוגה ושימשה קצינת כוח אדם בגדוד הראשון של רגימנט האוויר ה-158 בחטיבת הפרשים השישית בפורט הוד. בתפקידה הבא שימשה מדריכה במרכז המשולב לאימונים של הצבא בפורט לוונוורת'. בשנים 1997–1999 שירתה כקצינת אג"ם וסגנית הגדוד התשיעי ברגימנט האוויר של הדיוויזיה המוטסת ה-101. בפברואר 1999 מונתה לעוזרת צבאית לסגן נשיא ארצות הברית, אל גור. במהלך תפקידה הייתה אחראית על נשיאת הפוטבול הגרעיני. במרץ 2001 מונתה לסגנית קצין אג"ם של הדיוויזיה המוטסת ה-101.
ביולי 2002 מונתה למפקדת הגדוד החמישי ברגימנט האוויר של הדיוויזיה המוטסת ה-101, והשתתפה עמו במלחמת עיראק. בשנים 2004–2006 שירתה כקצינת תכנון באגף המבצעים. לאחר לימודים באוניברסיטה לביטחון לאומי מונתה ביולי 2007 למפקדת הבסיס הצבאי פורט מאייר שבוירג'יניה, האחראי בין השאר על בית הקברות הלאומי ארלינגטון. באוקטובר 2009 מונתה לראש מחלקת הקשר עם הסנאט של ארצות הברית. ביולי 2011 מונתה למפקדת פיקוד הניסויים המבצעיים של הצבא בפורט הוד. במרץ 2012 קודמה לדרגת בריגדיר גנרל.
ביולי 2012 מונתה לסגנית מפקד דיוויזיית הפרשים הראשונה, והייתה בכך לאישה הראשונה לשמש סגנית מפקדת דיוויזיה מתמרנת בתולדות הצבא. היא החליפה בתפקיד את בעלה ג'יימס.
ב-2013 מונתה לסגנית ראש מטה כוח הסיוע הביטחוני הבינלאומי באפגניסטן. במאי 2014 מונתה לקצינת הקישור לקונגרס האמריקאי וקודמה לדרגת מייג'ור גנרל. ביוני 2017 הועלתה לדרגת לוטננט גנרל ומונתה לסגנית פיקוד כוחות צבא ארצות הברית. היא האישה הראשונה שמונתה לתפקיד זה. באוקטובר 2018 מונתה למפקדת בפועל של הפיקוד בעקבות מינויו של גנרל רוברט אברמס למפקד פיקוד כוחות ארצות הברית בקוריאה.
ביוני 2019 מונתה למפקדת כוחות הצבא בפיקוד צפון של ארצות הברית (הארמייה החמישית). באוגוסט 2021 היא קודמה לדרגת גנרל ומונתה למפקדת פיקוד דרום של ארצות הברית. החלטה על מועמדותה התקבלה על ידי מזכיר ההגנה מארק אספר וראש המטות המשולבים מארק מילי עוד בשלהי כהונתו של הנשיא דונלד טראמפ, אך מחשש לטרפוד המינוי מצד הבית הלבן, היא הוצגה רק לאחר בחירתו של ג'ו ביידן. היא שירתה בתפקיד עד נובמבר 2024.
ריצ'רדסון נשואה לג'יימס, קצין בדרגת לוטננט גנרל בצבא, שאותו הכירה במהלך קורס הטיס, ואם לבת. אחיה ואחותה שירתו אף הם כקצינים בצבא, ושלושתם שירתו במקביל בעיראק.
הערות שוליים

↑  Laura Jane Strickland Richardson
1 2  Meet a Mom: LTG Laura Richardson of the U.S. Army
↑  Army's first female division deputy commander to lead 'America's First Team', אתר צבא ארצות הברית, 15 במרץ 2012
↑  1st Cav farewells senior leadership, welcomes first female deputy CG, אתר צבא ארצות הברית, 10 ביולי 2012
↑  ‘Team Richardson’ leaves lasting mark on Fort Hood, ‏21 במאי 2014
↑  Senate OKs First Female Army Officer To Become Forces Command Deputy, ‏taskandpurpose.com, ‏11 ביוני 2017
↑  Promotions for Female Generals Were Delayed Over Fears of Trump’s Reaction, הניו יורק טיימס, 17 בפברואר 2021
שנות ה-60 של המאה ה-1

שנות ה-60 של המאה ה-1 היו העשור השביעי של המאה ה-1, החלו ב-1 בינואר 60 והסתיימו ב-31 בדצמבר 69.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > סכסוכים לאומיים ואזוריים

60 - בודיקיאה מנהיגה מרד נגד הקיסרות הרומית באנגליה, שורפת את לונדון
66 - החל המרד הגדול (66 - 73 לספירה) של יהודי פרובינקיית "יהודה" כנגד שלטון האימפריה הרומית
67 - נפילת הגליל לידי הרומאים וחורבן הערים יודפת וגמלא. יוסף בן מתתיהו מתחיל לשתף פעולה עם הרומאים ולתעד את המרד הגדול.
אירועים בולטים בעולם > מלחמה ופוליטיקה > אירועים פוליטיים משמעותיים

60 - ויטליוס ממונה לנציב אפריקה
60 - פסטוס מחליף את אנטוניוס פליקס כנציב יהודה (כיהן עד 62)
60 - הבודהיזם מגיע לסין באמצעות דרך המשי
61 - גלבה מתמנה למושל פרובינציית היספניה טארקוננסיס.
66 - הסיקריים מתבצרים במבצר מצדה
66 - קיים תיעוד אסטרונומי של הופעת שביט היילי
67 - לינוס יורש את פטרוס הקדוש כאפיפיור
9 ביוני 68 - נירון, קיסר האימפריה הרומית, מתאבד לאחר שהודח על ידי הסנאט
69 - שנת 69 ידועה בתולדות הקיסרות הרומית כשנת ארבעת הקיסרים.
1 בינואר 69 - אנשי הלגיון בגרמניה עילית התמרדו וסירבו להשבע אמונים לגלבה ונשבעו תחת זו אמונים לוויטליוס
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
60 - רעידת אדמה מחריבה את הייראפוליס
5 בפברואר 62 - רעידת האדמה בפומפיי, איטליה
18 ביולי 64 - השרפה הגדולה של רומא: שרפה פורצת באזור המסחרי של רומא ויוצאת משליטה
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > דת

60 - "הבשורה על-פי מתי" (בברית החדשה) נכתבה, על פי החוקרים, בין שנה זו לשנת 65
60 - כנראה זמן כתיבת "איגרת פטרוס הראשונה" (בברית החדשה) על ידי פאולוס ("שאול התרסי")
תרבות פופולרית > ספורט

60 - הקיסר נירון מארגן משחקי ספורט ברומא - "נירוניאה"
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  Myth and geology  By Luigi Piccardi, W. Bruce Masse  עמ' 97
| עשורים במאה ה-1 |
| --- | --- | --- |
|  | << • 1–9 • 10–19 • 20–29 • 30–39 • 40–49 • 50–59 • 60–69 • 70–79 • 80–89 • 90–99 • >> |  |
איך פגשתי את אמא – דמויות

"איך פגשתי את אמא" היא קומדיית מצבים של רשת CBS ששודרה בין השנים 2005–2014.
דמויות ראשיות > טד מוסבי

| --- | --- |
 תוכנית טלוויזיה:  איך פגשתי את אמא
 הופעה ראשונה:  19 בספטמבר 2005
 הופעה אחרונה:  31 במרץ 2014
 מספר הופעות:  208 פרקים
 יוצרים:  קרטר בייס קרייג תומאס
 גילום הדמות:  ג'וש רדנור
 מידע
 מקצוע:  אדריכל
 דמויות קשורות
 משפחה:  טרייסי מק'קונל (אשה), לוק מוסבי (בן), פני מוסבי (בת)
 
תיאודור אוולין "טד" מוסבי - ג'וש רדנור. מוסבי משמש גם כמספר הסיפור מהעתיד, שמדובב על ידי בוב סאגט, אשר מספק את קטעי הקישור בעוד הוא מספר לילדיו העתידיים את "הגרסה הארוכה" של איך הוא פגש את אמא שלהם.
מוסבי הוא הדמות המרכזית של הסדרה. נולד ב-25 באפריל 1978, בשייקר הייטס, אוהיו. הוא בוגר אוניברסיטת ווסליאן, ואדריכל. אחרי שהחבר הטוב ביותר שלו מרשל אריקסון מתארס בפרק הפיילוט, מוסבי מחליט לנסות למצוא את הנפש התאומה שלו. המסע הזה חושף את הכיוון הכללי של התוכנית, יחד עם מוסבי היחסים עם שאר הדמויות הראשיות מרשל אריקסון (ג'ייסון סיגל), לילי אולדרין (אליסון הניגן), רובין שרבטסקי (קובי סמולדרס) ובארני סטינסון (ניל פטריק האריס).
דמויות ראשיות > מרשל אריקסון

| --- | --- |
 תוכנית טלוויזיה:  איך פגשתי את אמא
 הופעה ראשונה:  19 בספטמבר 2005
 הופעה אחרונה:  31 במרץ 2014
 מספר הופעות:  208 פרקים
 יוצרים:  קרטר בייס קרייג תומאס
 גילום הדמות:  ג'ייסון סיגל
 מידע
 מקצוע:  עורך דין לענייני איכות הסביבה
 דת:  נצרות
 דמויות קשורות
 משפחה:  לילי אולדרין (אשה), מארווין (בן), דייזי (בת)
 
מרשל אריקסון - ג'ייסון סיגל. מרשל הוא בן זוגה מימי הקולג' ובמהלך העונות גם בעלה של לילי אולדרין, והחבר הטוב ביותר של טד. מרשל הוא עורך דין שחלומו הוא להציל את הסביבה, אך בגלל ההתמכרות של לילי לקניות מתחיל לעבוד בגוליית' הבנק הלאומי (GNB). למרשל לא היו חברות נוספות פרט ללילי והוא מאוהב בה בצורה מוחלטת. הוא הגבוה ביותר בחבורה, ועדיין הנמוך ביותר במשפחתו.
דמויות ראשיות > רובין שרבטסקי

| --- | --- |
 תוכנית טלוויזיה:  איך פגשתי את אמא
 הופעה ראשונה:  19 בספטמבר 2005
 הופעה אחרונה:  31 במרץ 2014
 מספר הופעות:  208 פרקים
 יוצרים:  קרטר בייס קרייג תומאס
 גילום הדמות:  קובי סמולדרס
 מידע
 גיל:  39
 מקצוע:  מגישה וכתבת חדשות
 דמויות קשורות
 משפחה:  ברני סטינסון (גרוש)
 
רובין צ'ארלס שרבטסקי ג'וניור - קובי סמולדרס. רובין היא בחורה שטד מתאהב בה בפרק הראשון. בחורה יפה וכריזמטית שבניגוד לטד אינה מעוניינת בילדים. רובין היא מגישת חדשות בערוץ דל צופים אשר מתחילה כ'כתבת לעניינים לא חשובים בסוף החדשות' ובהמשך הופכת לחברתו של טד ולחלק בלתי נפרד מהחבורה. רובין היא קנדית (מה שהופך אותה לעיתים למושא לעג על ידי חבריה), ובקנדה היא הייתה כוכבת פופ (סוד אפל שנחשף במהלך העונה השנייה). היא נהנית בעיקר מאקדחים, סיגרים וויסקי, ויש בבעלותה חמישה כלבים שקיבלה מהאקסים שלה. בעונה החמישית היא יוצאת עם בארני ומתחתנת עמו בתשיעית. בסופו של דבר הם מתגרשים.
דמויות ראשיות > בארני סטינסון

| --- | --- |
 תוכנית טלוויזיה:  איך פגשתי את אמא
 הופעה ראשונה:  19 בספטמבר 2005
 הופעה אחרונה:  31 במרץ 2014
 מספר הופעות:  208 פרקים
 יוצרים:  קרטר בייס קרייג תומאס
 גילום הדמות:  ניל פטריק האריס
 דמויות קשורות
 משפחה:  רובין שרבטסקי (גרושה), לורטה סטינסון (אם), ג'רום וויטאקר (אב), אלי סטינסון (בת)
 
בארנבוס "בארני" סטינסון - ניל פטריק האריס. בארני הוא חברו הטוב של טד, המתיימר להיות חברו הטוב ביותר על אף שמרשל הוא חברו הטוב ביותר של טד. בחור כריזמטי, נהנתן ומהמר כפייתי, אשר אינו מוכן לסרב לשום התערבות. לבארני יש אינספור שיטות להתחיל עם בחורות ובעונות הסדרה הראשונות לא ניתן היה למצוא אותו בקשר רציני עם בחורה. לבארני מיתוג עצמי הנוצר על ידי שימוש חוזר באמרות כנף במהלך הסדרה ובהן: "Awesome" ,"Suit up" ,"High-five", והמפורסם ביותר מביניהם "!It's gonna be Legen... wait for it...dary". לבארני יש אח-למחצה שחור והומוסקסואל בשם ג'יימס. במהלך העונה הרביעית מתאהב בארני ברובין והם יוצאים במהלך העונה החמישית. בעונה השמינית בארני מציע לרובין נישואים והיא מסכימה. בארני ידוע בצורת הלבוש המיוחדת שלו - הוא תמיד לובש חליפות יוקרה אליהן יש לו קשר רגשי עמוק. הוא מנהל בלוג אמיתי וגם שקרי.
דמויות ראשיות > לילי אולדרין

| --- | --- |
 תוכנית טלוויזיה:  איך פגשתי את אמא
 הופעה ראשונה:  19 בספטמבר 2005
 הופעה אחרונה:  31 במרץ 2014
 מספר הופעות:  205 פרקים
 יוצרים:  קרטר בייס קרייג תומאס
 גילום הדמות:  אליסון הניגן
 מידע
 מקצוע:  גננת בגן ילדים
 דמויות קשורות
 משפחה:  מרשל אריקסון (בעל), מארווין (בן), דייזי (בת)
 
לילי אולדרין - אליסון הניגן. לילי אשתו של מרשל אריקסון והחברה הכי טובה של טד מוסבי, רובין שרבטסקי ובארני סטינסון. לילי היא גננת וחובבת ציור. בעונה השמינית, היא משיגה עבודה כיועצת אמנותית.
לילי אולדרין גדלה בפארק סלופ, ברוקלין, ניו-יורק. היא בתה של ג'ניס אולדרין, מי שלילי מתארת בתור פמיניסטית ומי שעבדה בשתי עבודות כדי לפרנס את המשפחה. אבא של לילי, מיקי, הוא יוצר לא מוצלח של משחקי לוח במרתף של הוריו. ג'ניס ומיקי התגרשו כשהייתה ילדה.
דמויות משניות

לוק מוסבי (דייוויד הנרי), ופני מוסבי (לינדסי פונסקה) - שני ילדיו בעתיד של טד מוסבי, שבמהלך כל הסדרה יושבים ושומעים מאביהם את הסיפור ה"מכאיב מרוב פרטים" על איך הוא פגש את אמא שלהם. שמותיהם נחשפים בפרק ה-15 של העונה ה-9.
וונדי המלצרית (שרלין אמויה) - המלצרית בבר "מקלרנ'ס" שבו החבורה מבלים במרבית הזמן. הייתה לה מערכת יחסים עם בארני, אך הוא נפרד ממנה, והוא עדיין חושש שהיא מנסה להרוג אותו.
קרל הברמן (ג'ו נייבס) - הברמן בבר "מקלרנ'ס". אין לו משמעות עלילתית (פרט לפרק בעונה הראשונה בו סיפר לטד פרטים ששכח בעת שהיה שיכור), אבל הוא הבסיס והאמצעי לרבות מהבדיחות.
רנג'יט (מרשל מאנש) - נהג מונית/לימוזינה מבנגלדש שמופיע לעיתים קרובות.
ג'יימס סטינסון (ויין בריידי) - אחיו של בארני, מאבא אחר. אפרו-אמריקאי, הומוסקסואל ומוצג כגרסה ההומואית של בארני, אך לבסוף הוא מתחתן למורת רוחו של בארני שמתנגד למוסד הנישואין. בארני מתרכך כאשר הוא מגלה שבכוונתם של ג'יימס ובן זוגו לאמץ תינוק. בעונה 9 מתברר כי ג'יימס ובן זוגו מתגרשים עקב בגידות בבן זוגו אך העניין מסתדר והם חוזרים זה לזה.
סנדי ריברס (אלכסיס דניסוף) - מגיש החדשות לצד רובין. רודף שמלות שוביניסט וסקסיסט (במציאות אלכסיס דניסוף נשוי לשחקנית אליסון הניגן שמגלמת את לילי).
לורטה סטינסון (פרנסס קונרוי) - אמם הביולוגית של בארני וג'יימס.
סטלה זינמן (שרה צ'אלק) (עונות 3,4) - רופאת עור במקצועה, שפגשה את טד כאשר בא למרפאתה כדי להסיר קעקוע שקעקע על עצמו בליל שכרות. ניהלה מערכת יחסים עם טד, ואף הסכימה להצעת הנישואין שלו בפרק הסיום של עונה 3. נטשה אותו ביום חתונתם, וברחה עם בעלה לשעבר (ואבי הילדה שלה), טוני.
זואי פירסון (ג'ניפר מוריסון) (עונה 6) - הייתה חברתו של טד. ניסתה למנוע את הקמת הבניין החדש של GNB שטד היה ממונה על בנייתו, מכיוון שכדי לבנותו צריך היה להרוס את הבניין ההיסטורי "הארקדיאן" שלמען שימורו פעלה. בהתחלה טד עזר לה, ולא גילה לה כי הוא הממונה על בניית הבניין החדש והרס הישן, משום שהיא מצאה חן בעיניו. לאחר שטד גילה שהיא נשואה ל"קפטן" הוא הפסיק לעזור לה והם הפכו לאויבים. בהמשך זואי התחברה לחבורה, והתחילה לבלות איתם בבר, ולאחר מכן אף התגלה שבין זואי לבעלה "הקפטן" יש בעיות בנישואים ושהם התגרשו. באותו פרק התגלה שטד היה מאוהב בזואי ושזואי הייתה מאוהבת בו, ובסיועו של מרשל הם התוודו על אהבתם. זואי נפרדה מטד לאחר שהצביע להרוס את בניין "הארקדיאן" עליו ניסתה להגן. בפרק הסיום של עונה 6 זואי רצתה לחזור לטד, וקבעה איתו פגישה, אך הוא לא הופיע לאחר שבארני ורובין האירו את עיניו, ואסרו עליו להיפגש איתה.
טרייסי מקונל (כריסטין מיליאוטי): האמא, מכונה גם "האישה עם המטריה הצהובה". במהלך הפרקים הראשונים לא רואים את פניה. אשתו של טד ואם ילדיו. היא נראתה לראשונה בסוף הפרק האחרון בעונה השמינית, וניגנה בחתונה של רובין וברני. בסוף הפרק האחרון, מגלים שהיא נפטרה.
כוכבים אורחים

הסדרה ידועה בין השאר, בכך שמשתתפים בה שחקנים ידועים רבים בתפקידי אורח. בין המשתתפים האורחים בסדרה היו בריטני ספירס, אנריקה איגלסיאס, מנדי מור, קים קרדשיאן, ויין בריידי, אדריאנה לימה,לין-מנואל מירנדה, היידי קלום, ג'ניפר לופז, לוסי הייל, קייטי פרי, אשלי בנסון, קייטי הולמס, טים גאן, זקרי גורדון, סלאש, ויליאם זבקה וראלף מאצ'יו. חלק מהכוכבים שהשתתפו בסדרה אף המשיכו להופיע בהמשך הסדרה.
| איך פגשתי את אמא |
| --- | --- | --- |
| יוצרים | קרטר בייס • קרייג תומאס |  |
| שחקנים | ג'וש רדנור • ג'ייסון סיגל • קובי סמולדרס • ניל פטריק האריס • אליסון הניגן • כריסטין מיליאוטי • בוב סאגט |  |
| דמויות | טד מוסבי • מרשל אריקסון • רובין שרבטסקי • ברני סטינסון • לילי אולדרין • טרייסי מקונל |  |
| עונות | עונה 1 • עונה 2 • עונה 3 • עונה 4 • עונה 5 • עונה 6 • עונה 7 • עונה 8 • עונה 9 |  |
| ראו גם | תקרית האננס • לעולמים • איך פגשתי את אבא • אפקט המעודדת |  |
פטר פרויקן

| --- | --- |

 לידה:  20 בפברואר 1886 Nykøbing Falster, דנמרק 
 פטירה:  2 בספטמבר 1957 (בגיל 71) אנקורג', ארצות הברית 
 שם לידה:  Lorenz Peter Elfred Freuchen 
 מדינה:  ממלכת דנמרק 
 מקום מגורים:  קופנהגן, ניו יורק, קאנאק, Enehøje 
 השכלה:  אוניברסיטת קופנהגן 
 מעסיק:  Ude og Hjemme 
 מפלגה:  הסוציאל-דמוקרטים 
 בן או בת זוג:  Dagmar Freuchen-Gale (23 ביוני 1945–2 בספטמבר 1957)  Magda Vang Lauridsen (22 בנובמבר 1924–1944) 
 פרסים והוקרה:  פרס הספרות באנג  מדליית הנס אגדה  מדליית החירות של המלך כריסטיאן העשירי  בפסקה זו 2 רשומות נוספות שטרם תורגמו 
 
לורנץ פטר אלפרד פרויקן (בדנית: Lorenz Peter Elfred Freuchen;   עשרים בפברואר 1886 - שני בספטמבר 1957) היה מגלה ארצות דני, סופר, עיתונאי ואנתרופולוג.
התפרסם בעיקר בשל תגליותיו באזור האוקיינוס הארקטי.
ביוגרפיה

פרויקן נולד במזרח דנמרק, בנם של אן פטרין פרדריק (1862–1945) ולורנץ בנזון פרויקן (1859–1927) שהיה איש עסקים. פרויקן החל בלימודי רפואה באוניברסיטת קופנהגן.
במהלך חייו הוא נישא שלוש פעמים. את אשתו הראשונה נשא בשנת 1911, היא הייתה אינואיטית ומתה מהשפעת הספרדית לאחר שילדה לו בן ובת. את אשתו השנייה נשא בשנת 1924 והתגרש ממנה בשנת 1944. אביה היה מראשי הבנק הלאומי של דנמרק. בשנת 1945 התחתן עם מעצבת אופנה יהודייה בשם דאגמר כהן.
נכדו של פרויקן, פטר איטינואר, היה האדם הראשון בעל שורשים משבט האינואיטים שכיהן בבית הנבחרים של קנדה. הוא כיהן בתפקיד זה בשנים 1979 עד 1984.
בין השנים 1926 עד 1940 היה בבעלותו אי קטן בקרבת פיורד נקסקוב. בתקופה זו הוא פרסם מספר ספרים ומאמרים, ואירח מבקרים באי. מאז שנות האלפיים האי אינו מיושב והוא משמש כשמורת טבע לחיות בר.
קריירה

בשנת 1906 יצא למשלחת המחקר הראשונה שלו בגרינלנד. בין השנים 1910 עד 1924 לקח חלק במשלחות נוספות, והתלווה לרוב לחוקר הארצות קנוד רסמוסן. יחד עימו, חצה את מדף הקרח של גרינלנד. כמו כן, חיי במשך מספר שנים בקאנאק לצד אינואיטים. בשנת 1935 ביקר בדרום אפריקה ועד שנת 1940 ביקר גם בסיביר.
בשנת 1910, ייסד תחנת מסחר ימית בגרינלנד יחד עם רסמוסן. מקום זה הפך לנקודת מעבר של מגלי ארצות ומשלחות שחקרו את גרינלנד ואת הקוטב הצפוני בשנים 1912 עד 1933. תחנה זו נקראה בהמשך תולה וחיל האוויר האמריקאי הקים שם בסיס קבע.
משלחת "תולה" הראשונה יצאה לדרך בשנת 1912 (השתתפו בה רסמוסן ופרויקן), המשלחת באה לבדוק את טענתו של רוברט פירי שגרינלנד אינה אי רציף אלא שני איים שמחולקים בצפון על ידי תעלה. חברי המשלחת הוכיחו שהטענה שגויה כאשר עברו מרחק של 1,000 קילומטרים רצופים בצפון גרינלנד וכמעט מצאו את מותם. קלמנטס מרקהם, נשיא החברה הגאוגרפית המלכותית, כינה את המשלחת בתור "המסע הטוב ביותר שבוצע על ידי מזחלות כלבים". פרויקן כתב על מסעו עם המשלחת במספר מאמרים וספרים. הוא הודה שהייתה משלחת שהתבססה על מזחלות כלבים שערכה מסע ארוך ומוצלח יותר בגרינלנד. במהלך המסע פרויקן נקבר תחת מפולת שלג. הוא השתמש בצואתו כדי ליצור דקר קרח ובמו ידיו חילץ את עצמו מהשלג. עם חזרתם לדנמרק רסמוסן ופרויקן הרצו על מסעם ועל תרבות האינואיטים.
אשתו הראשונה של פרויקן, מקופלוק, ששינתה את שמה לנוורנה, הצטרפה אליו למשלחות חקר נוספות. עם מותה, פרויקן רצה לקבור אותה בכנסייה בקרבת גרינלנד. אנשי הכנסייה סירבו לקבורה מאחר שאשתו לא הוטבלה לנצרות והוא נאלץ לקבור אותה לבדו. בסרט שרסמוסן הפיק בשנת 1933 וצולם בגרינלנד, הדמות הראשית נקראה נוורנה לזכרה. פרויקן ביקר בצורה חריפה את הכנסייה הנוצרית ששלחה מיסיונרים לאינואיטים כדי להמיר את דתם מבלי להכיר או להבין את תרבותם ואת מנהגיהם.
כאשר פרויקן חזר לדנמרק בשנות העשרים הוא הצטרף למפלגה הסוציאל-דמוקרטית ותמך בה בכתיבת מאמרים בעיתון ארצי. בשנת 1932 הוא חזר לגרינלנד. משלחת מחקר זו מומנה על ידי חברת הסרטים מטרו גולדווין מאייר.
בשנים אלה הוא החל לייעץ לחברות סרטים בתור תסריטאי לסרטים שעסקו במשלחות מחקר באזור הארקטי, למשל עבור הסרט "אסקימו" של MGM. בשנת 1956 הוא זכה בגרסה ישנה של שעשועון ידע בארצות הברית בה הפרס הראשון עמד על 64,00 דולרים. השאלה האחרונה הייתה תחת קטגוריה של "שבעת ימי העולם".
לזכרו של פרויקן הוקמה אנדרטה בדנמרק בדמות אסקימו במקום ממנו עזב את המדינה לגרינלנד בשנת 1906. האנדרטה קרובה לפסל בת הים הקטנה וממוקם בקופנהגן.
במהלך מלחמת העולם השנייה, פרויקן היה חלק מהמחתרת הדנית שהתנגדה לכיבוש הנאצי, וזאת על אף שאיבד רגל מכווית קור בשנת 1926. בכל פעם שנתקל בביטוי של אנטישמיות הצהיר על עצמו כיהודי. הוא נלכד על ידי הנאצים ונידון למוות אך הצליח לחמוק ממאסר ונמלט לשוודיה. בשנת 1945 התחתן עם מעצבת אופנה יהודיה בשם דאגמר כהן-גייל.
מותו

פרויקן ואשתו חיו בניו יורק וכן היה להם בית נוסף בקונטיקט.
הוא מת ב-2 בספטמבר 1957 מהתקף לב בבסיס חיל האוויר באנקורג' אלסקה. גופתו נשרפה ואפרו פוזר בגרינלנד, בפיטופיק, הר קטן שפסגתו שטוחה ומזכירה שולחן.
הערות שוליים

↑
↑
| --- | --- |
בקרת זהויות :  NLI: 987007463569605171  PLWABN: 9810643535605606  BIBSYS: 90224676  BNE: XX1274760  BnF: cb13175257x (data)  CANTIC: a11254919  CiNii: DA02960263  GND: 118693166  ISNI: 0000 0001 2127 4973  KulturNav: 9cec0c9c-7bbc-447d-b077-9e5a836c19e2  LCCN: n50025440  LNB: 000003841  NDL: 00521779  NKC: jn19990002419  NLA: 35103296  NSK: 000746598  NTA: 068450494  RERO: 02-A003263077  SELIBR: 187448  SNAC: w6xh02m8  SUDOC: 035226021  Trove: 827356  VIAF: 34597465   WorldCat (עם VIAF): 34597465 
פטר פרויקן ואשתו השלישית דאגמר כהן
עמית מרקוס

| --- | --- |
אין תמונה חופשית
 לידה:  13 בפברואר 2005 (בת 19) הוד השרון, ישראל ישראל
 מדינה:  ישראל 
 תקופת הפעילות:  מ-2015
 
עמית מרקוס (נולדה ב-13 בפברואר 2005) היא שחקנית ישראלית.
קריירה

בשנת 2015 השתתפה במחזה "חתולה על גג פח לוהט" בתיאטרון בית לסין.
ב-2016 החל שידור הסדרה "Oboy" בה השתתפה בתפקיד אורח בתור אורליאלי קקון, בתו של שלומי קקון. באותה שנה גילמה את נגה בסדרה "שוורץ".
ב-2018 החלה לגלם את הדמות של הדר בסדרה "לצבי יש בעיה", באותה שנה החלה לגלם את הדמות רומי גילמן (הקטנה) בסדרה "פוראבר".
ב-2019 גילמה בסדרה "אלישע" את לירון זכאי. בשנה זו החלה לגלם את הדמות "נמי" בסדרה "אמא מביכה".
ב-2020 שיחקה בהצצה לפסטיגל "Myפסטיגל" יחד עם שחר חסון.
בשנת 2021 גילמה את הדמות של ליבת בסדרה "לבד בבית".
בשנת 2023 גילמה את נוי בסדרה "מה הבעיה?".
חיים אישיים

החלה לשחק בגיל 4 והשתתפה במספר רב של פרסומות לחברות שונות.
יש לה אח אחד בשם דן[דרוש מקור].
עיר האזמרגד של עוץ

| --- | --- |

 מידע כללי
 מאת:  ליימן פרנק באום 
 איורים:  ג'ון ר. ניל
 שפת המקור:  אנגלית 
 סוגה:  פנטזיה ספרות ילדים
 הוצאה
 הוצאה:  ריילי & בריטון 
 תאריך הוצאה:  1910 
 הוצאה בעברית
 תרגום:  גילי בר-הלל
 סדרה
 סדרת ספרים:  סדרת ספרי עוץ
 ספר קודם:  הדרך לעוץ 
 הספר הבא:  נערת-הטלאים מעוץ 
 
עיר האזמרגד של עוץ (באנגלית: The Emerald City of Oz) הוא הספר השישי בסדרת ספרי עוץ של ליימן פרנק באום.
תקציר עלילה

בספר זה דורותי גייל, הדוד הנרי והדודה אם נקלעים למצוקה כלכלית ושוקלים לעבור לעיר. בעקבות כך דורותי מציעה שהם יעברו לגור בעיר האזמרגד אשר בארץ עוץ המופלאה, שם הם יוכלו לחיות בנחת וללא מחסור כלשהו. עם זאת, לארץ עוץ השלווה יש כעת איום חדש - מלך הננסים, אשר הובס על ידי דורותי בעלילה של הספר השלישי בסדרת ספרי עוץ, זומם כעת לכבוש את ארץ עוץ, לשעבד את תושבי עיר האזמרגד ולהשיב לרשותו את חגורת הקסם שלו אותה לקחו ממנו הנסיכה עוצמה ודורותי. לאור חולשתם של הננסים לאור היום, במסגרת התוכנית של מלך הננסים, צבא הננסים יחפור מנהרה תת-קרקעית אשר תסייע להם לחצות את המדבר הקטלני ולהגיע הישר אל תוך עיר האזמרגד.
עלילת הספר מציגה את התאקלמותם של דוד הנרי ודודה אם וטיול בחברת כמה מחבריה של דורותי כמו: הקוסם ואיש הצבא הבכיר אומבי אמבי בין כמה ארצות שנמצאים בצפון כמו: ארץ שעשויה מדמויות נייר שמולכת עליהם מלכה אנושית שמשמשת כבוראתן וארץ שכל תושביו הם תצרפים מהלכים, שבהמשך דורותי הולכת לאיבוד עם טוטו והתרנגולת בילינה ומגלה עוד כמה ארצות כמו: ארץ שתושביה הם מאפים, ארץ שתושביה הם כלי בית ורהיטים וארץ שמאוכלסת בארנבים.
עלילה נוספת עוסקת בגיוס של גנרל חדש של הננסים בשם גאף של בני ברית שונים לפלישה.
העלילות מפגשות שדורותי ובני משפחתה שומעים על הפלישה מאיש הפח, בהגיעם לגבול שבין המערב לצפון ואף הם שומעים שהדחליל עבר לגור בארצו בארמון משלו העשוי קש ותירס.
הנסיכה עוצמה מפגינה תושייה יוצאת דופן ומשתמשת בכוחותיה על מנת להערים על צבא הננסים, ולהוביל אותם היישר לתוך מעיין השיכחה, ובעקבות כך לגרום להם לשכוח את כל התוכניות המרושעות שלהם ולחזור לארצם.
על מנת למנוע פלישה עתידית של נבל כלשהו וחשש ששוב יהיה מישהו חיצוני שיבוא לארץ עוץ מהאוויר, הקוסמת הטובה מהדרום גלינדה משתמשת בקסם שהופך את ארץ עוץ לבלתי נראית ובלתי נגיש לכולם מלבד לאנשים שנמצאים בארץ עוץ.
בסוף הספר ישנה שבירה של הקיר הרביעי שבו דורותי שולחת מכתב לבאום עצמו על גבי נוצה, שבו היא מספרת על המצב שלה ושל משפחתה בארץ עוץ.
הערות שוליים

ערך זה הוא קצרמרבנושא ספרות. אתם מוזמנים לתרום לוויקיפדיה ו.
אוניברסיטת סנט קמילוס הבין-לאומית למדעי הבריאות והרפואה

| --- | --- |

 אוניברסיטה פרטית
 מוטו:  In lumine tuo videbimus
 תקופת הפעילות:  28 בנובמבר 2017 – הווה (7 שנים)
 בעלי תפקידים
 רקטור:  ג'יאני פרופיטה
 סטודנטים
 :  455
 מיקום
 מיקום:  רומא, איטליה
 מדינה:  איטליה איטליה
 קואורדינטות:  41°56′03″N 12°36′09″E﻿ / ﻿41.93422°N 12.602432°E﻿ / 41.93422; 12.602432
 http://unicamillus.org
  (למפת רומא מוגדלת) אוניברסיטת סנט קמילוס הבין-לאומית למדעי הבריאות והרפואה (למפת רומא רגילה) אוניברסיטת סנט קמילוס הבין-לאומית למדעי הבריאות והרפואה  he
 
אוניברסיטת סנט קמילוס הבין-לאומית למדעי הבריאות והרפואה (באיטלקית: UniCamillus – Università Medica Internazionale di Roma; באנגלית: Saint Camillus International University of Health and Medical Sciences או UniCamillus) היא אוניברסיטה פרטית, הממוקמת ברומא, המוכרת על ידי משרד החינוך, האוניברסיטה והמחקר האיטלקי מאז נובמבר 2017. ג'יאני פרופיטה היה מראשי צוות ההקמה של המוסד ובהמשך מונה לרקטור.
פרופיל

אוניברסיטת סנט קמילוס מוקדשת אך ורק ללימודי מדעי הרפואה ומכוונת בייחוד עבור סטודנטים בינלאומיים שאינם באיחוד האירופי, כמו גם עבור סטודנטים מהאיחוד האירופי המגלים עניין מדעי ומקצועי בנוגע לסוגיות בריאותיות המשפיעות על מדינות מתפתחות.
בחזון המחויבות ההומניטרית עליה האוניברסיטה מצהירה, ידוע על חתימתה של מזכר הבנות עם איגוד הרופאים ממוצא זר באיטליה (AMSI) והקהילות של העולם הערבי באיטליה (Co-mai), וכן הסכמי שיתוף פעולה עם האיטי, מצרים ומדינות אחרות שאינן אירופיות.
תוכניות לימוד

מתוכנית הלימודים של האוניברסיטה עולה כי התוכניות הדידקטיות כמו גם פעילויות המחקר מתמקדות בפתולוגיות השורשיות בבעיות הבריאותיות הנפוצות ביותר בדרום הגלובלי כמו מלריה, HIV/איידס, שחפת ומחלות טרופיות מוזנחות, כמו גם דרישות ספציפיות לרופאים ולאנשי מקצוע בתחום הבריאות, הפועלים באזורי מלחמה או באזורים מוכי אסון טבע.
כל הקורסים נלמדים בשפה אנגלית.
תוכניות לימוד > הקורסים המוצעים באוניברסיטה

תואר דוקטור לרפואה שש-שנתי.
תואר שלוש-שנתי במיילדות.
תואר שלוש-שנתי בסיעוד.
תואר שלוש-שנתי בפיזיותרפיה.
תואר שלוש-שנתי בטכניקות מעבדה ביו-רפואיות.
תואר שלוש-שנתי ברדיולוגיה, אבחון דימות וטכניקות רדיותרפיה.
היידי אלברטסן

| --- | --- |

 לידה:  1 בספטמבר 1976 (בת 48) קופנהגן, דנמרק 
 מדינה:  ממלכת דנמרק 
 השכלה:  אוניברסיטת העיר ניו יורק  בית הספר החדש לעיצוב ע"ש פרסונס 
 www.heidialbertsen.com
 
היידי אלברטסן (בדנית: Heidi Albertsen; נולדה ב-1 בספטמבר 1976) היא דוגמנית אמריקאית ילידת דנמרק.